હેથવે કેબલ રાહેજા ગ્રૂપની કંપની છે. જ્યારે ડેન નેટવર્ક્સના પ્રમોટર સમીર મનચંદા છે. સોદાનો ગણગણાટ શરૂ થયો ત્યારથી બંને કંપનીના શેર વધી રહ્યા છે. હેથવેનો શેર બીએસઇ પર 6.04 ટકા વધીને ₹28.95 અને ડેનનો શેર 10.8 ટકાની વૃદ્ધિ સાથે ₹75.65ના મથાળે બંધ રહ્યો હતો. સૂત્રના જણાવ્યા અનુસાર “હેથવે અને ડેન બંને નવા શેર્સ ઇશ્યૂ કરશે. સોદાની વિસ્તૃત બાબતો પર હજુ કામ ચાલુ છે. રિલાયન્સ 25 ટકાથી વધુ હિસ્સો ખરીદશે. હિસ્સો ઘણો વધારે પણ 50 ટકાથી ઓછો હશે.” ઉલ્લેખનીય છે કે, ETએ સૌથી પહેલાં ૪ ઓક્ટોબરે રિલાયન્સે હેથવે સાથે વાટાઘાટ શરૂ કરી હોવાના સમાચાર પ્રકાશિત કર્યા હતા.